Document ID: /roh_data/filtered/fineweb-2-filterrobots_roh.jsonl.gz/43703

Cun il hotel gieva quai la fin dals onns novanta betg bain ed uschia ha Albert Vögtli dumandà il chantun sch’el veglia trair a niz l’hotel sco center transitoric per requirents d’asil. Il chantun ha gì interess ed uschia èn ils emprims requirents d’asil vegnids a Sedrun il december 1999.
Anc adina contact
Sco Albert Vögtli ha ditg, haja el fatg bunas experientschas. Quai malgrà ch’i saja stà l’entschatta dir per la famiglia. Cunzunt per ils uffants. En scola saja vegnì fatg maltschec cun la figlia uschia che la vischnanca haja stuì intervegnir. Cun il temp saja la situaziun sa calmada ed ils Tujetschins hajan schizunt mussà grond interess als dis da las portas avertas ch’èn vegnids organisads. Albert Vögtli ha anc oz contact cun anteriurs requirents d’asil e sa regorda gugent da quest temp.